Campania de vaccinare în România. Vaccin avem, dar suntem departe de obiectivele setate.
A patra tranșă de vaccin de la Pfizer BioNTech a ajuns în România. Tranșa constă în peste 150.000 de doze de vaccin. Vaccinurile Moderna ajung miercuri în țară. Raed Arafat s-a vaccinat astăzi. MApN începe vaccinarea angajaților din 15 ianuarie.
Am primit a patra tranșă de vaccin de la Pfizer – 150.000 de doze, iar vaccinurile Moderna vor ajunge în România miercuri. Întrebarea e – ce facem cu ele?A trecut deja o săptămână de când medicul Valeriu Gheorghiță, coordonatorul campaniei de vaccinare, anunța că vom ajunge la 20.000 de vaccinări pe zi.Suntem încă departe – azi au fost vaccinate peste 16.000 persoane și avem peste 325.000 de doze nefolosite. Cu alte cuvinte, media de imunizare este de 8.000 pe zi.Pentru a crește media, autoritățile dau bani medicilor în funcție de procentul pacienților vaccinați. Unii medici de familie spun că banii sunt o pomană de la stat, iar plata doctorilor poate ridica chiar probleme etice. Vladimir Ionaş, sociolog: "E o soluţie pentru a-i convinge pe oameni. Medicul de familie poate să-i transmită fiecărui pacient încrederea de care are nevoie. Ridică câteva semne de întrebare moral, mai ales, pentru că nu vorbim de calitate, ci de cantitate şi nu ştiu cât de corect este lucrul acesta."Raed Arafat și-a făcut vaccinul azi. Etapa a doua va începe pe 15 ianuarie.Peste 300,000 de vaccinuri sunt în Romania – schema de folosire si banii lipsesc.